
Z A P I S N I K
18. sjednice Vijeća Mjesnog odbora Jarun, 19. listopada 2022. u prostorijama Mjesnog odbora Jarun, Hrgovići 57a, s početkom u 19:00 sati

PRISUTNI ČLANOVI VIJEĆA:
[bookmark: _Hlk86829379][bookmark: _Hlk100823711]Mario Devčić, Lea Galović, Franjo Klečina, Hrvoje Kuharić, Ljiljana Marks-Šikić, Nikica Mihaljević, Krešimir Petlić, Vladimir Slošić, Petar Vranjković, Damir Švizer.
ODSUTNI ČLANOVI VIJEĆA:
Lora Rajić

Predsjedava: Ljiljana Marks-Šikić, predsjednica Vijeća.
Zapisnik vodi: Lea Galović, članica Vijeća Mjesnog odbora Jarun.

	Predsjednica konstatira da je prisutno 10 od 11 članova Vijeća, što znači da Vijeće može pravovaljano odlučivati te otvara 18. sjednicu Vijeća Mjesnog odbora.

	Vijeće jednoglasno prihvaća tekst Zapisnika 17. sjednice Vijeća Mjesnog odbora Jarun, održane 29. rujna 2022.

	Na prijedlog predsjednice Vijeće jednoglasno utvrđuje dnevni red koji glasi:

DNEVNI RED

1. Rad i dežurstvo članova Vijeća 
2. Korištenje prostora Mjesnog odbora Jarun :
a. Produljenje postojećih odobrenja za povremeno korištenje prostora
b. Povremeno korištenje prostora – novi korisnici
3. Postava prometne signalizacije i uspostava zone smirenog prometa u Kružnoj ulici po zahtjevu potpredsjednika Vijeća Maria Devčića
4. Postavljanje košarica za životinjske fekalije u Ulici Marice Barić po zahtjevu D. Š.
5. Postava košarica za otpatke u ulici Hrgovići od križanja sa Horvaćanskom cestom do k.br. 34 po zahtjevu potpredsjednika Vijeća Marija Devčića
6. Označavanje nogostupa ili postava zaštitnih stupića u Vrisničkoj ulici po zahtjevu potpredsjednika Vijeća Marija Devčića
7. Izmještanje spremnika za staklo u Ulici Hrvatskog sokola 81 po zahtjevu potpredsjednika Vijeća Marija Devčića 
8. Pitanja, prijedlozi i obavijesti

Ad 1. Rad i dežurstvo članova Vijeća Mjesnog odbora Jarun
Predsjednica usmeno informira članove Vijeća o predmetnoj točci dnevnoga reda te otvara raspravu.
		Vijeće jednoglasno bez rasprave donosi
Z A K LJ U Č A K
o dežurstvu članova Vijeća Mjesnog odbora Jarun
1. Dežurstva članova Vijeća za građane će se održavati jednom mjesečno, druge srijede u mjesecu od 18:00 do 19:00 sati, u prostorijama Vijeća Mjesnog odbora Jarun.

2. Raspored dežurstva članova Vijeća bit će objavljen na službenim stranicama Grada Zagreba i na oglasnoj ploči Mjesnog odbora Jarun.
3. Zaključak dostaviti Vijeću Gradske četvrti Trešnjevka – jug i Gradskom uredu za mjesnu samoupravu, civilnu zaštitu i sigurnost.

Ad 2. Korištenje prostora Mjesnog odbora Jarun  
a)  Produljenje postojećih odobrenja za povremeno korištenje prostora
Predsjednica usmeno informira članove Vijeća o predmetnoj točci dnevnoga reda te otvara raspravu.
U raspravi sudjeluju : Krešimir Petlić i Ljiljana Marks-Šikić
Vijeće jednoglasno donosi
Zaključak
o produljenju Odobrenja za povremeno korištenje prostora
 Mjesnog odbora Jarun
1. Vijeće Mjesnog odbora Jarun suglasno je da se odobrenjima za povremeno korištenje prostora Mjesnog odbora Jarun, koja su izdana korisnicima na određeno vrijeme u trajanju do 15. srpnja 2022. te produljena zaključkom ovog Vijeća u srpnju 2022. na rok do 31. listopada 2022., produljuju u trajanju do 30. lipnja 2023. godine. 
2. Sukladno navedenome, korisnici prostora Mjesnog odbora Jarun koristiti će po već utvrđenom rasporedu i prema terminima u izdanim odobrenjima u trajanju do 30. lipnja 2023. godine.
3. Zaključak dostaviti korisnicima prostora Mjesnog odbora Jarun i Gradskom uredu za mjesnu samoupravu, civilnu zaštitu i sigurnost.

 b) Povremeno korištenje prostora – novi korisnici
Predsjednica usmeno informira članove Vijeća o predmetnoj točci dnevnoga reda te otvara raspravu.
U raspravi sudjeluju : Hrvoje Kuharić, Krešimir Petlić, Mario Devčić, Ljiljana Marks-Šikić, Franjo Klečina, Damir Švizer
Vijeće jednoglasno donosi

Z A K LJ U Č A K
1. Udruzi Poliglot , odobrava se povremeno korištenje prostora u objektu Mjesnog odbora Jarun, Hrgovići 57a, u terminu: petkom od 17 do 21 sati (prostorija 2 i 3) i teče od 01. studenog 2022. do 30. lipnja 2023. godine.
2. Prostor iz točke 1. ovog zaključka, udruga Poliglot, koristit će bez naknade.
3. Udruga Poliglot, obvezuje se postupati s pažnjom dobrog gospodara u korištenju prostora.
4. O povremenom korištenju prostora iz točke 1. ovog zaključka, Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu s ovim zaključkom.

Vijeće jednoglasno donosi
Z A K LJ U Č A K
1. Vijeće Mjesnog odbora razmatralo je zahtjev Kazališne družine Teatar Mjesec, za povremeno korištenje prostora u objektu Mjesnog odbora Jarun, Hrgovići 57a.
2. Vijeće ne odobrava povremeno korištenje prostora Kazališnoj družini Teatar Mjesec zbog nedostupnosti prostorija u traženom terminu.
3. Ovaj zaključak dostaviti Kazališnoj družini Teatar Mjesec, Vijeću Gradske četvrti Trešnjevka-jug i Gradskom uredu za mjesnu samoupravu, civilnu zaštitu i sigurnost.

Ad 3. Postava prometne signalizacije i uspostava zone smirenog prometa u Kružnoj ulici po zahtjevu potpredsjednika Vijeća Maria Devčića
Predsjednica usmeno informira članove Vijeća o predmetnoj točci dnevnoga reda te otvara raspravu.
U raspravi sudjeluju : Mario Devčić, Ljiljana Marks-Šikić, Franjo Klečina, Damir Švizer
Vijeće jednoglasno donosi

Z A K LJ U Č A K
1. Vijeće Mjesnog odbora razmatralo je zahtjev potpredsjednika Vijeća Mjesnog odbora Jarun o postavi prometne signalizacije i uspostavi zone smirenog prometa u Kružnoj ulici.
2. Vijeće predlaže da se :
- uspostavi novi pješački prijelaz u Kružnoj ulici kod k.br. 53.
- postavi signalizacija „Osnovna škola“ kod križanja sa Dugoratskom ulicom (Salezijanska osnovna škola, Dugoratska ulica 2)
- uspostava zone smirenog prometa u cijeloj Kružnoj ulici.
3. Zaključak dostaviti Vijeću Gradske četvrti Trešnjevka - jug.

Ad 4. Postavljanje košarica za životinjske fekalije u Ulici Marice Barić po zahtjevu D. Š.
Predsjednica usmeno informira članove Vijeća o predmetnoj točci dnevnoga reda te otvara raspravu.
U raspravi sudjeluju : Franjo Klečina, Ljiljana Marks-Šikić, Vladimir Slošić, Mario Devčić.
Vijeće uz 8 glasova ZA, 1 PROTIV i 1 SUZDRŽAN donosi

Z A K LJ U Č A K
1. Vijeće Mjesnog odbora razmatralo je zahtjev D. Š. o postavi košarica za životinjske fekalije u Ulici Marice Barić.
2. Vijeće je suglasno sa postavom košarica za životinjske fekalije na predmetnoj lokaciji.
3. Zaključak dostaviti Vijeću Gradske četvrti Trešnjevka - jug.

Ad 5. Postava košarica za otpatke u ulici Hrgovići od križanja sa Horvaćanskom cestom do k.br. 34 po zahtjevu potpredsjednika Vijeća Marija Devčića
Predsjednica usmeno informira članove Vijeća o predmetnoj točci dnevnoga reda te otvara raspravu.
U raspravi sudjeluju : Mario Devčić, Krešimir Petlić, Vladimir Slošić
Vijeće jednoglasno donosi

Z A K LJ U Č A K
1. Vijeće Mjesnog odbora razmatralo je zahtjev potpredsjednika Vijeća Marija Devčića o postavi košarica za otpatke u ulici Hrgovići od križanja s Horvaćanskom cestom do k.br. 34.
2. Vijeće je suglasno da se postavi 3 komada košarica za otpatke na predmetnoj lokaciji.
3. Zaključak dostaviti Vijeću Gradske četvrti Trešnjevka - jug.

Ad 6. Označavanje nogostupa ili postava zaštitnih stupića u Vrisničkoj ulici po zahtjevu potpredsjednika Vijeća Marija Devčića
Predsjednica i potpredsjednik usmeno informiraju članove Vijeća o predmetnoj točci dnevnoga reda te otvaraju raspravu.
U raspravi sudjeluju : Mario Devčić, Ljiljana Marks-Šikić
Vijeće jednoglasno donosi

Z A K LJ U Č A K
1. Vijeće Mjesnog odbora Jarun razmatralo je prijedlog potpredsjednika Vijeća Mjesnog odbora Jarun Marija Devčića o označavanju nogostupa ili postavi zaštitnih stupića u Vrisničkoj ulici.
2. Vijeće predlaže da se na dijelu Vrisničke ulici od k.br. 15 do 21, koji nema nogostup, plavom bojom označi dio asfaltirane površine rezerviran za pješake obzirom da je u neposrednoj blizini osnovna škola.
3. Vijeće predlaže češće ophodnje prometnog redarstva zbog nepropisno parkiranih vozila u Vrisničkoj ulici.
4. Zaključak dostaviti Vijeću Gradske četvrti Trešnjevka - jug.

Ad 7. Izmještanje spremnika za staklo u Ulici Hrvatskog sokola 81 po zahtjevu potpredsjednika Vijeća Marija Devčića
Predsjednica i potpredsjednik usmeno informiraju članove Vijeća o predmetnoj točci dnevnoga reda te otvaraju raspravu.
U raspravi sudjeluju : Mario Devčić, Petar Vranjković, Franjo Klečina, Vladimir Slošić, Ljiljana Marks-Šikić.
Vijeće uz 9 glasova ZA i 1 SUZDRŽAN donosi

Z A K LJ U Č A K
1. Vijeće Mjesnog odbora razmatralo je zahtjev potpredsjednika Vijeća Marija Devčića o izmještanju spremnika za staklo u Ulici Hrvatskog sokola 81.
2. Vijeće je suglasno da se izmjesti spremnik za staklo na predmetnoj lokaciji jer u neposrednoj blizini postoji zeleni otok koji sadrži spremnik za staklo.
3. Zaključak dostaviti Vijeću Gradske četvrti Trešnjevka - jug.

Ad 8. Pitanja, prijedlozi i obavijesti
Budući da više nitko ne traži riječ, predsjednica konstatira da je dnevni red iscrpljen i zaključuje sjednicu. 

Sjednica završena u 19:50 sati.
[bookmark: _GoBack]KLASA:024-08/22-003/2044
URBROJ: 251-13-11-15/004-22-2
U Zagrebu, 19. listopada 2022.

Zapisnik sastavila: 							  
Lea Galović

Predsjednica
Vijeća Mjesnog odbora
Jarun

Ljiljana Marks-Šikić
